Goodnight Guest Lodge | LekkeSlaap
Goodnight Guest Lodge bied elegante verblyf in Bedfordview, 'n woonbuurt in Johannesburg. Hierdie moderne stad bied 'n energieke naglewe, restaurante, lewendige vertonings, luukse winkels, moderne kuns en kultuur, die Gautrein en baie rustige wegbreekplekke.
Dié lodge spog met Afrika-dekor en beskik oor 11 dubbelkamers en 'n aparte huis met slaapplek vir 14 gaste. Die gastekamers het almal lugversorging, 'n koninggrootte-bed óf 2 enkelbeddens, asook 'n en suite-badkamer met 'n bad of 'n stort. Elke kamer het ook toegang tot 'n privaat balkon of tuine. Elke kamer is ook met 'n yskassie, tee- en koffiemaakgeriewe, 'n TV met sekere DStv-kanale en gratis WiFi toegerus.
The Lighthouse het slaapplek vir 14 gaste in 4 slaapkamers. Hierdie huis is ideaal vir groepe, sportspanne en konferensiegroepe. Die slaapkamers het almal driekwartbeddens en maak gebruik van gedeelde ablusiegeriewe met storte. Daar is 'n kombuisie wat vir basiese selfsorg toegerus is.
Gaste het toegang tot 'n gemeenskaplike swembad en braaigeriewe. Daar is 'n lieflike lapa waar gaste kan ontspan, ontbyt kan geniet of 'n ruimte vir 'n geleentheid bied. Veilige parkeerplek is beskikbaar.
Besienswaardighede in die area sluit die East Rand Mall, Gillooly's Farm, Glendower Gholfklub, Gold Reef City en die Johannesburgse Dieretuin in.